stanford-oval/wikipedia huggingface dataset:
פיניאס ופרב
עלילה

התוכנית עוסקת בהרפתקאותיהם של האחים החורגים, פיניאס פלין ופרב פלטשר, שגרים בעיר דאנוויל השוכנת באזור המשולש, בניסיונתיהם להעביר את הזמן של חופשת הקיץ. לעיתים קרובות הרפתקאות אלו כוללות המצאות משוכללות, גדולות ולכאורה מסוכנות, ביניהן צוללת מתכווצת המסוגלות להיכנס לבן-אדם, מגדל המגיע לירח ומטוס מנייר בגודל אמיתי. אחותם הגדולה של פיניאס ופרב, קנדיס פלין, אובססיבית לשני דברים: לכסח את האחים שלה על המצאותיהם ולזכות בתשומת ליבו של נער בשם ג'רמי. באותו הזמן, פלטיפוס המחמד של הבנים, פרי, משרת את תפקידו כסוכן חשאי בארגון אלרת"ם (ארגון ללא ראשי תיבות מגניבים). מייג'ור מונוגרם מעדכן אותו על משימתו מדי פרק, במסגרתה הוא נלחם בהמצאתו המרושעת של ד"ר היינץ דופנשמירץ.
הרבה מההומור של הסדרה מבוסס על בדיחות חוזרות עם שינויים קלים. רוב הפרקים עוקבים אחרי דפוס דומה:
תקרית כלשהי נותנת לפיניאס רעיון לפרויקט, שעליו הוא מכריז ב"פרב, אני יודע מה נעשה היום!"
בינתיים, פרי בורח מביתם, בדרך כלל על ידי אחת מהמנהרות הסודיות הרבות, לבסיס תת-קרקעי. פיניאס (או לעיתים דמות אחרת) אומר "היי, איפה פרי?"
מייג'ור מונוגרם מעדכן את פרי (אותו הוא מכנה "הסוכן פ.") על משימתו. לעיתים זה לא יותר מ"דופנשמירץ עושה משהו, גלה מה זה ותשים לזה סוף!"
כשאיזבלה רואה את פיניאס ופרב היא בדרך כלל שואלת אותם "מה אתם עושים?"
על אף שהם אויבים מושבעים, נדמה שפרי הפלטיפוס וד"ר דופנשמירץ הם חברים שנהנים להילחם זה בזה. לעיתים דופנשמירץ דואג לפרי כשאינו מגיע בזמן לעצור את מזימותיו, ואילו פרי נעלב כאשר דופנשמירץ נלחם בסוכן חשאי אחר.
מוזיקה

הסדרה מוכרת בזכות השירים שלה, שמופיעים כמעט בכל פרק מאז הפרק הרביעי בעונה הראשונה. מנהלי דיסני אהבו במיוחד את השיר מהפרק הזה, "צ'יקה צ'יקה צ'ו", וביקשו שיופיע שיר בכל פרק נוסף. המוזיקה הובילה לכך שהסדרה הייתה מועמדת לארבע פרסי אמי: ב-2008 על שיר הנושא ועל "אין לי חוש קצב" וב-2010 על "פרי תחזור" ועל הפסקול ככלל.
לשני יוצרי הסדרה דן פוונמיר וג'ף "סוומפי" מארש יש רקעים מוזיקליים; פוונמיר ניגן רוק אנד רול בקולג' וסביו של מארש הוא המוזיקאי Les Brown. הם אמרו כי "אפשר לכתוב שיר על כמעט כל דבר" בשעה אחת מקסימום. אחרי סשן אינטנסיבי, פוונמיר ומארש מבצעים את השיר ומשאירים אותו במשיבון של מפיק הסדרה דני ג'ייקוב בערבי שישי. עד יום שני שאחרי זה, השיר כבר מופק במלואו.
בין השירים הבולטים אפשר למצוא את השירים "אגלט", "סנאים במכנס", "על החוף בחצר", "נתפסת", "צ'יקה צ'יקה צ'ו", "מלכת המאדים", "אח קטן שלי", "אחי המושלם" ועוד. חלק מהשירים מופיעים על אלבומים ששוחררו כפסקולי הסדרה.
בישראל, עקב הצורך לעמוד בזמנים[דרוש מקור], חלק מהשירים, חלק משירי הרקע, לא דובבו לעברית ונשארו בשפת המקור, וכך גם קטעי הסיום, שלרוב נעשה שימוש בקטע סיום יחיד (סנאים במכנס / פרי הפלטיפוס).
שידור הסדרה

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 26 | 17 באוגוסט 2007 | 20 במרץ 2009 | 1 בפברואר 2008 | לא ידוע |
|  | 2 | 39 | 27 במרץ 2009 | 11 בפברואר 2011 | לא ידוע | לא ידוע |
|  | 3 | 35 | 4 במרץ 2011 | 30 בנובמבר 2012 | לא ידוע | לא ידוע |
|  | 4 | 30 | 7 בדצמבר 2012 | 12 ביוני 2015 | 5 באפריל 2013 | 31 באוגוסט 2015 |
|  | 5 | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך |
פרקים > עונה 5

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 133 | 1-א | יפורסם בהמשך | Summer Block Buster | יפורסם בהמשך | יפורסם בהמשך |
| 133 | 1-ב | יפורסם בהמשך | Cloudy with a Chance of Mom | יפורסם בהמשך | יפורסם בהמשך |
| 134 | 2-א | יפורסם בהמשך | Appetite for Adventure | יפורסם בהמשך | יפורסם בהמשך |
| 134 | 2-ב | יפורסם בהמשך | License to Bust | יפורסם בהמשך | יפורסם בהמשך |
| 135 | 3-א | יפורסם בהמשך | Dry Another Day | יפורסם בהמשך | יפורסם בהמשך |
| 135 | 3-ב | יפורסם בהמשך | Deconstructing Doof | יפורסם בהמשך | יפורסם בהמשך |
| 136 | 4-א | יפורסם בהמשך | Tropey McTropeface | יפורסם בהמשך | יפורסם בהמשך |
| 136 | 4-ב | יפורסם בהמשך | Biblio-Blast | יפורסם בהמשך | יפורסם בהמשך |
| 137 | 5-א | יפורסם בהמשך | A Chip to the Vet | יפורסם בהמשך | יפורסם בהמשך |
| 137 | 5-ב | יפורסם בהמשך | More Than an Intern | יפורסם בהמשך | יפורסם בהמשך |
| 138 | 6-א | יפורסם בהמשך | The Aurora Perry-Alis | יפורסם בהמשך | יפורסם בהמשך |
| 138 | 6-ב | יפורסם בהמשך | Lord of the Firesides | יפורסם בהמשך | יפורסם בהמשך |
| 139 | 7-א | יפורסם בהמשך | Agent T (for Teen) | יפורסם בהמשך | יפורסם בהמשך |
| 139 | 7-ב | יפורסם בהמשך | The Haberdasher | יפורסם בהמשך | יפורסם בהמשך |
| 140 | 8-א | יפורסם בהמשך | The Candace Suit | יפורסם בהמשך | יפורסם בהמשך |
| 140 | 8-ב | יפורסם בהמשך | Out of Character | יפורסם בהמשך | יפורסם בהמשך |
| 141 | 9 | יפורסם בהמשך | Meap Me in St. Louis | יפורסם בהמשך | יפורסם בהמשך |
פיניאס ופרב - ספיישלים

בשנת 2015, לאחר שנגמרה הסדרה, יצא ספיישל באורך שעה הנקרא "O.W.C.A Files". הספיישל עסק בד"ר דופנשמירץ, שהצטרף לאלרת"ם ויצא למשימות חשאיות עם הסוכן פ' וקבוצת החיות החדשות שיצרו חבורה שלוחמת בפשע.
בשנת 2014, יצא ספיישל של פיניאס ופרב: מלחמת הכוכבים ומסופר שם על פיניאס ופרב שהם חקלאי לחות הגרים בשכנות ללוק סקייווקר על כוכב הלכת טטואין. כאשר אר-2-די-2 ותוכניות כוכב המוות נופלות בידיהם, עליהם להציל את הגלאקסיה ולהצטרף אל ברית המורדים. בינתיים, ברית המורדים שלחה את סוכן הפלטיפוס המוצלח ביותר שלהם על מנת לסכל את מזימתו של דארת'נשמירץ' ולהרוס את המכונה החדשה שלו; הסית'ינטור. ובאותה שנה יצא ספיישל של פיניאס ופרב: ליל הרוקחים החיים.
| מספר הספיישל | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | פיניאס ופרב: מלחמת הכוכבים | Phineas and Ferb: Star Wars | 26 ביולי 2014 | 2015 |
| 2 | פיניאס ופרב: ליל הרוקחים החיים | Night of the Living Pharmacists | 4 באוקטובר 2014 | 2015 |
| 3 | פיניאס ופרב: התיקים הסודיים של אלרת"מ | Phineas and ferb: The O.W.C.A Files | 9 בנובמבר 2015 | 13 במרץ 2016 |
חידוש

ב-13 בינואר 2023 הוכרז שלסדרה יופקו שתי עונות נוספות אשר ישודרו בערוץ דיסני ודיסני פלוס. ב-4 במאי 2023 הוכרז שהכתיבה לעונה החמישית התחילה עם שחרור משוער ל-2024, בסוף נדחה ונחשף לנו בפברואר 2025 שהעונה החמישית תעלה בקיץ 2025. נחשף שבעונות החדשות חלק מהפרקים יספרו על חייהם הבוגרים.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 2013 | KCA (ארצות הברית) | סדרת האנימציה | מועמדות |
| 2012 | טקס פרסי הילדים השנתי | סדרת האנימציה | זכייה |
| 2012 | טקס פרסי הילדים השנתי | ספיישל/סרט הטלוויזיה המצויר (פיניאס ופרב: הסרט - המסע אל היקום המקביל) | זכייה |
| 2012 | KCA (ארצות הברית) | סדרת האנימציה | מועמדות |
| 2011 | טקס נבחרי הילדים (ישראל) | סדרת האנימציה | מועמדות |
| 2011 | KCA (מקסיקו) | סדרת האנימציה | זכייה |
| 2011 | KCA (ארגנטינה) | סדרת האנימציה | זכייה |
| 2011 | KCA (ארצות הברית) | סדרת האנימציה | מועמדות |
| 2010 | טקס פרסי האני | הפרק "נוצות החנונים" הועמד לפרק שנכתב הטוב ביותר | מועמדות |
| 2010 | טקס פרסי האמי הקטן | האנימציה הטובה ביותר שנכתבה | זכייה |
| 2010 | טקס פרסי האמי הקטן | שיר האנימציה הטוב ביותר - ("פרי, חזור") | מועמדות |
| 2010 | טקס פרסי האמי הקטן | מוזיקת האנימציה הטובה ביותר | מועמדות |
| 2010 | טקס פרסי האמי הקטן | אנימציית אקשן הטובה ביותר | מועמדות |
| 2010 | KCA (ארצות הברית) | סדרת האנימציה | מועמדות |
| 2009 | טקס פרסי הילדים הבריטיים | הסדרה הטובה ביותר | מועמדות |
| 2009 | טקס פרסי האמי | פרק האנימציה הטוב ביותר (הפרק המפלצת של פיניאס ופרבנשטיין) | מועמדות |
| 2009 | פרס פולצ'ינלה | סדרת האנימציה הטובה ביותר | זכייה |
| 2009 | פרס פולצ'ינלה | סדרת הילדים הטובה ביותר | זכייה |
| 2009 | טקס פרסי האני | סדרת האנימציה | מועמדות |
סרטים > פיניאס ופרב הסרט: המסע אל היקום המקביל

בעקבות הצלחת הסדרה, נוצר סרט הטלוויזיה "פיניאס ופרב הסרט: המסע אל היקום המקביל". הקרנת הבכורה של הסרט הייתה ב-5 באוגוסט 2011 בערוץ דיסני האמריקאי, והוא שודר בעברית ב-28 באוקטובר 2011 ובתרגום לעברית, לאחר ביקוש רב, שודר ב-12 בדצמבר 2011.
סרטים > פיניאס ופרב הסרט: המסע אל היקום המקביל > עלילת הסרט

פיניאס ופרב משחקים באחת מהמצאותיהם "בדמינפוס" (כדור נוצה פלטיפוסי). במהלך המשחק, פיניאס ופרב נתקלים ברחפת של פרי,(בלי לראות את פרי)מתרסקים לתוך ביתו של דופנשמירץ והורסים בטעות את הטרון של ד"ר דופנשמירץ, המימד האחרטרון. בינתיים, מייג'ור מונוגרם מזכיר לפרי הפלטיפוס, שאם ייתפס על ידי בעליו, הוא יאלץ לעזוב את משפחתו. בעוד פרי הולך לעצור את מזימתו של דופנשמירץ, פיניאס ופרב מתקנים את הטרון של דופנשמירץ. דופנשמירץ נכנס למימד השני יחד עם פיניאס, פרב ופרי ופוגשים את דופנשמירץ שתום העין, דופנשמירץ מהיקום המקביל. דופנשמירץ השני מציג לחבורה את פרי הפלטיבורג, הגנרל הצבאי שלו - פרי הפלטיפוס. הרודן מראה לפיניאס ופרב בנוסף, שחיית המחמד שלהם היא סוכן חשאי בכך שמצווה על פרי הפלטיבורג לפגוע בפיניאס ופרב.
סרטים > פיניאס ופרב הסרט: קנדיס נגד היקום

בשנת 2019, במהלך תערוכת D23 Expo, הוכרז כי סרט נוסף שמבוסס על הסדרה, בשם "פיניאס ופרב הסרט: קנדיס נגד היקום", עתיד לצאת בשירות דיסני+. ב-28 באוגוסט 2020 הסרט הופץ, כאשר הוא זכה לביקורות חיוביות מהמבקרים. עלילת הסרט תתרחש באמצע חופשת הקיץ, לאחר עלילת הסרט הראשון.
סרטים > פיניאס ופרב הסרט: קנדיס נגד היקום > עלילת הסרט

קנדיס רוכבת על האופניים שלה לכיוון ביתה כשהיא שרה שיר על ההמצאות של אחיה - פיניאס ופרב ומציינת שהיא לא תגרר אחריהן, כשלפתע היא שמה לב להמצאה החדשה שלהם - ליצן רובוטי עצום שעושה להטוטים עם הילדים, ומחליטה שהיום זה היום בו היא תכסח את האחים שלה.
בזמן הזה הסוכן פ' מסכל את תוכניתו של הד"ר המרושע - ד"ר היינץ דופנשמירץ להפוך את בית העירייה לאבק ולשאוב אותו. כשהסוכן פ' מסכל את מזימתו, הטרון של הד"ר יורה קרן אחרונה אל בית משפחת פלין-פלטשר שפוגעת בליצן הרובוטי והופכת אותו לאבק. אמא של קנדיס מגיעה ואומרת לקנדיס שהיא מותשת מכך שכל יום היא גוררת אותה הביתה לראות שום כלום ובזמן הזה השואב הרובוטי של דופנשמירץ פולט קרן לכיוון ביתם ושואב את האבק של הרובוט. אמא של קנדיס מסתכלת לחצר האחורית וכמו כל פרק בסדרה, היא רואה שום דבר. קנדיס מתעצבנת ואומרת לפיניאס ופרב שכל יום אצלם בקיץ הוא מושלם והם תמיד גיבורים, ואליה אף פעם לא מתייחסים. הם מחליטים להכין לה מתנה, וכשהם יוצאים החוצה הם מגלים שחללית חייזרים חטפה אותה ואת וונסה. לאחר מכן, פיניאס, פרב, איזבלה, בלג'יט וביופורד בונים שער בין ממדי בכוונה להציל את קנדיס, הם מגיעים בטעות לבית של דופנשמירץ ויוצאים איותו למסע לחלץ את קנדיס וונסה. בזמן הזה קנדיס ווונסה מנסות לברוח, וונסה מצליחה להיכנס לחללית מילוט שמביאה אותה למקום אחר בכוכב (ולא לכדור הארץ) וקנדיס מתגלה על ידי החייזרים, שמעריכים אותה ואוהבים אותה. במשך כל הסרט פרי מגן עליהם בחשאי, מכיוון שהוא לא יכול להראות בפני פיניאס ופרב כסוכן פ' ובפני ד"ר דופנשמירץ כחיית מחמד רגילה.
לאחר שפיניאס ופרב מגיעים אל הכוכב, הם מגלים חייזרים שמסתתרים משאר החייזרים (שמעריצים את קנדיס) ומספרים להם שלפני שנים רבות הגיעה המלכה של החייזרים האחרים והשתלטה על הכוכב שלהם בעזרת צמח שוטף מוח. המלכה חושבת שקנדיס מסוגלת לשמור על הצמח בחיים, ולכן היא שומרת אותה. אך לאחר מכן היא מגלה שכל בני האדם יכולים לשמור עליו בחיים עקב תהליך הנשימה שלהם והפליטה של הפחמן לאחר שאנחנו נושמים אוויר נקי.
החייזרים מגיעים לכדור הארץ להשתלט עליו, ומביאים איתם את הצמח. בזמן שהצמח בכדור הארץ (ששורץ בבני אדם) הוא גדל עד שהוא מפתח צורה של יצור מפלצתי ומתחיל להחריב בכל מסביבו. לבסוף, פיניאס, פרב, קנדיס, ד"ר דופנשמירץ, וונסה, פרי, בלג'יט, ביופורד ואיזבלה מביסים את המפלצת וקנדיס מבינה שהאחים שלה אוהבים אותה ומנסים כל הזמן לעזור. היא מבינה שהם לא רואים אותה כאחות רעה, מעריכים אותה ורואים בה אחות גדולה דואגת ומעריכה. וקנדיס מבינה שהיא לא צריכה לנסות כל הזמן לכסח אותם.
ספרים > צרות בצרורות

צרות בצרורות הוא קומיקס של פיניאס ופרב, עליו מבוססים 6 מהפרקים. הקומיקס נכתב על ידי יוצר הסדרה לפני שיצר אותה.
ספרים > המדריך לחיים

בחנוכה 2011, יצא ספר נוסף של הסדרה, הנקרא "פיניאס ופרב - המדריך לחיים", בספר כתוב מדריך לבניית ההמצאות של פיניאס ופרב. בספר כתובה על כל אחת מהדמויות תעודת זהות אישית, וניתן לצייר המצאות בספר.
ספרים > פיניאס ופרב ממציאים את הכיף

בנוסף לספר "המדריך", יצא בחנוכה 2011 ספר חדש בסדרה הנקרא "פיניאס ופרב ממציאים את הכיף", בניגוד לספר הראשון, הספר אינו מבוסס על פרקי הסדרה. בספר נכתבו פרקים שלא שודרו בטלוויזיה.
ספרים > העולם המופלא של פיניאס ופרב

בדומה לספר "המדריך לחיים" כתובות בספר המצאותיהן של פיניאס ופרב, ההמצאות של ד"ר דופנשמירץ והגאדג'טים של מפקדת אלרת"ם. בנוסף בספר זה גם ניתן לצבוע את הדמויות ואת ההמצאות של פיניאס ופרב, וה"טרונים" של דופנשמירץ. בספר זה ניתן למצוא בחנים אודות הסדרה.
ספרים > היום הכי טוב בעולם

בסוף החופש הגדול 2012, יצא ספר קומיקס נוסף של פיניאס ופרב, "היום הכי טוב בעולם", שהוא שילוב פרקי הסדרה ששודרו עם אלו שלא שודרו. בספר 11 סיפורים שונים המבוססים על הסדרה.
ספרים > המסע אל היקום המקביל

לקראת סוף נובמבר יצא הספר "המסע אל היקום המקביל" המבוסס על הסרט. בניגוד לרוב הספרים הוא לא מופיע כקומיקס.
ספרים > פיניאס ופרב שולטים

ב-2013 יצא ספר של פיניאס ופרב שסיפוריו לא מוצגים כקומיקס, פרט הסיפור האחרון.
ספרים > יום הפרב

ספר זה שוב יוצג כקומיקס. מיועד לצאת בינואר 2016.
מוצרים של הסדרה > בובות פיניאס ופרב

בשנת 2011, הושקו בובות של הדמויות הרשמיות של הסדרה: פיניאס פלין, פרב פלטשר, קנדיס פלין, פרי הפלטיפוס (כפלטיפוס רגיל), פרי הפלטיפוס (כסוכן חשאי) וד"ר היינץ דופנשמירץ.
מוצרים של הסדרה > תחפושות פיניאס ופרב

בפורים 2012, שושי זוהר השיקה שני דגמי תחפושות של דמויות מהסדרה: פיניאס פלין ופרב פלטשר.
מוצרים של הסדרה > DVD

בפברואר 2012 שוחררו DVD בהם השירים העיקריים והמפורסמים של פיניאס ופרב, ביניהם "צ'יקה צ'יקה צ'ו", "סנאי במכנס" ו"פרי תחזור".
מוצרים של הסדרה > סדנת פיניאס ופרב

בין יולי לאוקטובר 2012 התקיימה "סדנת פיניאס ופרב" במוזיאון המדע בירושלים. בסדנה ניתן היה ליצור המצאות המזכירות את ההמצאות בתוכנית הטלוויזיה, כגון בניית קרונית רכבת הרים, הרכבת רכב מפרש, יצירת קרון רכבל, ועוד.
מוצרים של הסדרה > ירחון רשמי

החל מיולי 2012, יוצא ירחון של פיניאס ופרב. בירחון ישנם כתבות אודות הסדרה, ראיונות עם שחקניה, תשבצים ותפזורות על הסדרה.
מוצרים של הסדרה > מסמכי פרי

DVD הכולל חמישה פרקים מהעונה השנייה של הסדרה, כולל תרגום ודיבוב בעברית. יצא ב-10 באוקטובר 2012.
מוצרים של הסדרה > מסמכי פרי: משימה מעבר לגבול

DVD הכולל 11 פרקים מכל עונות הסדרה. יצא ב-3 באפריל 2013.
מוצרים של הסדרה > פיניאס ופרב: חג המולד

DVD הכולל שישה פרקים מהעונה השנייה. ה-DVD ניתן להשגה רק בגרמניה. ה-DVD כולל תרגום לעברית אך נטול דיבוב.
דפורטיבו אלאבס

סמל המועדון הקודם.
דפורטיבו אלאבס (בספרדית: Deportivo Alavés, S.A.D), הידועה לרוב בשם הקיצור אלאבס, היא קבוצת כדורגל ספרדית מן העיר ויטוריה שבחבל הבסקים. הקבוצה הוקמה בשנת 1921, ומשחקת בלה ליגה. אצטדיונה הביתי של הקבוצה הוא אצטדיון מנדיסורוצה, המכיל 19,840 מקומות ישיבה. הקבוצה משחקת בצבעים כחול ולבן. היא מוכרת כקבוצה השלישית הכי מצליחה בחבל הבסקים אחרי אתלטיק בילבאו וריאל סוסיאדד. הצלחתה הגדולה ביותר הייתה ב-2001, כאשר בשנת הבכורה שלה בתחרות אירופית, היא הגיעה לגמר גביע אופ"א, שם שיחקה מול ליברפול. היא נוצחה 5–4 בשער הזהב בהארכה. ב-2017, הקבוצה הגיעה לגמר גביע המלך, והפסידה 3–1 לברצלונה.
היסטוריה

המועדון נוסד בשנת 1921, ושמונה שנים לאחר מכן אלאבס העפילה לליגה הבכירה לראשונה, בה שיחקה במשך שלוש עונות רצופות.
אחרי שנים רבות רוויות אכזבות והיעלמות מהליגה הבכירה בספרד, אלאבס זכתה בהעפלה לליגה הספרדית השנייה רק בסוף עונת 1994–1995, לאחר שזכתה שנתיים ברציפות במקום לשלבי הפלייאוף לעלייה מהליגה הספרדית השלישית, ונכשלה בשניהם.
בעונת 1998/1999 אלאבס שבה ללה ליגה לאחר 42 שנות היעדרות. בעונת השיבה שלה לליגה, עונת 1999/2000, ניצחה את ברצלונה בשני המשחקים ביניהן במסגרת הליגה. הקבוצה התבססה על פליטי קבוצות אחרות כמו הבוסני הבינלאומי מהו קודרו וההולנדי ז'ורדי קרויף, שניהם שחקנים לשעבר בברצלונה, ושחקנים שהיו אלמוניים לגמרי כמו המגן הרומני קוסמין קונטרה או החלוץ הספרדי חאבי מורנו. אלאבס סיימה את העונה במקום השישי וזכתה בכרטיס לגביע אופ"א.
בעונה שלאחר מכן אלאבס טיפסה במעלה השלבים בטורניר גביע אופ"א במקביל להמשך ההצלחה היחסית בליגה. בחצי גמר הטורניר האירופאי פגשה אלאבס את הקבוצה הגרמנית פ.צ. קייזרסלאוטרן. אלאבס ניצחה את הגרמנים 1–4 במשחק הראשון וכן 2–4 בגומלין, והעפילה לגמר גביע המפעל. משחק הגמר עצמו, מול ליברפול האנגלית, הסתיים לאחר 90 דקות בתוצאת תיקו 4-4. במסגרת תוספת הזמן, תחת חוקי שער הזהב, ספגה אלאבס שער והפסידה בתוצאה 4–5. באותה העונה סיימה הקבוצה במקום העשירי במסגרת הלה ליגה.
לאחר עונת הצלחה זו מכרה אלאבס את כוכביה הגדולים. חאבי מורנו וקוסמין קונטרה עברו לקבוצת איי סי מילאן האיטלקית. הקבוצה שירדה מנכסיה לא הצליחה לשמור על מעמדה בספרד ובסוף עונת 2002/2003 נשרה לליגה השנייה בספרד.
שנתיים לאחר מכן חזרה לליגה הבכירה. בסוף עונת 2005/2006 נשרה הקבוצה שוב לליגת המשנה, ואחרי שתי עונות של מאבקי ירידה, אלאבס נשרה לליגה הספרדית השלישית. הקבוצה שיחקה בליגה השלישית במשך ארבע עונות, מעונת 2010/2009 ועד עונת 2013/2012 שבסיומה עלתה לליגה הספרדית השנייה.
שלוש שנים מאוחר יותר, ב-29 במאי 2016, עשר שנים לאחר עונתה האחרונה בליגה הבכירה, אלאבס שבה אליה לאחר ניצחון 0–2 על קבוצת נומנסיה.
בעונת 2016/2017 סיימה אלאבס במקום התשיעי והעפילה לגמר גביע המלך, בו הפסידה לברצלונה 1–3.
בסיום עונת 2021/2022 סיימה במקום האחרון בלה ליגה ונשרה לליגת המשנה.
עונה לאחר מכן עונת 2022/2023, סיימה רביעית והעפילה לפלייאוף העלייה. הקבוצה הדיחה את אייבר בחצי הגמר, והעפילה לגמר נגד לבאנטה. המשחק הראשוו הסתיים בתוצאה 0–0. לאחר 90 דקות במשחק השני התוצאה הייתה זהה, מה שהוביל להארכה. בדקה ה־129 של המשחק, לאחר שלקבוצה הוענק פנדל, הבקיע שחקן אלאבס, אסייר ויאליברה שער, אשר החזיר אותה ללה ליגה, לאחר עונה אחת.
סגל נוכחי

נכון ל-4 בפברואר 2025
ראו גם

הדרבי הבסקי
הערות שוליים

↑  "Mendizorroza" (בספרדית). דפורטיבו אלאבס. נבדק ב-26 בספטמבר 2020. {{cite web}}:  (עזרה)
↑  הכי דרמטי שיש: אלאבס חזרה לליגה הבכירה בספרד עם שער בדקה ה-129, באתר וואלה, 18 ביוני 2023
| --- | --- |
בקרת זהויות :  VIAF: 150193206   WorldCat (עם VIAF): 150193206
פטלאבור

| --- | --- |
  עטיפת ספר המאנגה הראשון בסדרה
 סוגה:  פעולה, קומדיה, מדע בדיוני

 מאנגה
 יוצר:  מסאמי יוקי
 מאייר:  מסאמי יוקי
 הוצאה:  Shogakukan (ביפן)
 התפרסם לראשונה במגזין:  Weekly Shōnen Sunday
 קהל יעד:  שונן
 תקופת הפרסום המקורית:  23 במרץ 1988 – 11 במאי 1994
 מספר הכרכים שהתפרסמו:  22 כרכים

 אנימה
 אורך פרק:  23 דקות
 במאי:  נאויוקי יושינאגה
 תסריטאי:  הירויוקי הושייאמה  קזונורי איטו  מאמורו אושי
 אולפני אנימציה:  סאן רייז
 רשת שידור:  NTV (ביפן)
 תקופת שידור מקורית:  11 באוקטובר 1989 – 29 בספטמבר 1990
 מספר העונות:  1
 מספר הפרקים:  47

 סרטים
 פטלאבור: הסרט (1989)  פטלאבור 2: הסרט (1993)  פטלאבור 3: הסרט (2002)  THE NEXT GENERATION Patlabor: Shuto Kessen ‏(2015)
פטלאבור (ביפנית: 機動警察パトレイバー) הוא זיכיון מדע בדיוני יפני שנוצר על ידי צוות יוצרים הכולל את אמן המאנגה מסאמי יוקי, הבמאי מאמורו אושי, הכותב קאזונורי איטו, המעצב יוטאקה איזובוצ'י, ומעצב הדמויות אקמי טאקאדה.
הזיכיון הפופולרי כולל סדרת מאנגה, סדרת אנימה, שתי סדרות OVA, שלושה סרטי קולנוע, שני רומנים ואוסף סרטים קצרים. בנוסף לכך לאורך השנים נוצרו גם משחקי וידאו וצעצועים שונים המבוססים על הסדרה.
תקציר העלילה

העלילה מתרחשת בעתיד הלא רחוק בו רובוטים מתקדמים משמשים את האנושות ביישומים תעשייתיים ובשירותים ציבוריים שונים. העלילות בסדרות ובסרטי פטלאבור מתמקדות במשטרת המטרופולין של טוקיו אשר משתמשת ברובוטים על מנת להילחם בפושעים.
פיתוח

פיתוח הזיכיון החל החל בשנת 1988 כאשר בתחילה אמן המאנגה מסאמי יוקי הוציא לשווקים את סדרת המאנגה של פטלאבור. בהמשך יצאה לשווקים סדרת OVA באותה הפיקו החברות Sunrise ו-Bandai Visual.
הצלחת הזיכיון הובילה לאורך השנים לעיבודים של מדיות שונות בזיכיון, כולל סרטים עלילתיים בבימויו של מאמורו אושי.
מדיות > מאנגה

סדרת המאנגה המקורית של פטלאבור הופקה על ידי אמן המאנגה מסאמי יוקי ופורסם במקור בין השנים 1988 עד 1994 ב-22 כרכים שונים.
מדיות > אנימה

סדרת ה-OVA הראשונה של פטלאבור, אשר ידועה בשם "Patlabor: The Early Days", יצאה לשווקים בשנת 1988 וכללה שבעה סרטי OVA.
סדרת האנימה של פטלאבור (אנ'), אשר כללה 47 פרקים, שודרה במקור בין השנים 1989 ל-1990.
סדרת ה-OVA השנייה של פטלאבור, אשר נקראת " Patlabor: The New Files" יצאה לשווקים בתחילת שנות התשעים והיא היוותה המשך לעלילת סדרת האנימה.
מדיות > סרטי קולנוע

פטלאבור: הסרט (1989) - סרט הקולנוע הראשון בזיכיון בבימויו של מאמורו אושי.
פטלאבור 2: הסרט (אנ') (1993) - סרט הקולנוע השני בזיכיון בבימויו של מאמורו אושי.
פטלאבור 3: הסרט (אנ') (2002) - סרט הקולנוע השלישי בזיכיון בבימויו של טאקוג'י אנדו ופומיהיקו טקיאמה.
מדיות > עיבוד לייב אקשן

בבין השנים 2014 ל-2015 שודרה ביפן סדרת הלייב אקשן "The Next Generation: Patlabor"(אנ'). ב-1 במאי 2015 יצא לאקרנים גם סרט הלייב אקשן "THE NEXT GENERATION Patlabor: Shuto Kessen" שבוים על ידי מאמורו אושי.
הערות שוליים

↑  Loveridge, Lynzee (2018-08-09). "August 10 Declared Patlabor Day in Japan". Anime News Network. נבדק ב-2018-08-10.
↑  "The Next Generation パトレイバー". patlabor-nextgeneration.com. אורכב מ-המקור ב-5 במרץ 2016. נבדק ב-15 בינואר 2022. {{cite web}}:  (עזרה)
The Endless Summer Tour

The Endless Summer Tour הוא סיבוב ההופעות השלישי של הזמרת-יוצרת האמריקאית לנה דל ריי, אשר התקיים באמריקה הצפונית בלבד. סיבוב ההופעות כלל בתוכו כ-20 הופעות בסך הכול, והוא החל ב-7 במאי 2015, והסתיים, ב-16 ביוני 2015.
סיבוב הופעות זה נועד לקדם את אלבומה החמישי של דל ריי, Ultraviolence.
רשימת השירים

להלן רשימת השירים אשר בוצעו במהלך סיבוב ההופעות:
"Cruel World" (בשילוב השיר "Sleep Walk")
"Florida Kilos"
"Sad Girl"
"Gods & Monsters"
"Cola"
"Blue Jeans"
"West Coast"
"Us Against the World"
"Born to Die"
"Ultraviolence"
"Summertime Sadness"
"Chelsea Hotel No. 2"
"Brooklyn Baby"
"Shades of Cool"
"You Can Be the Boss"
"Serial Killer"
"Video Games"
"Why Don't You Do Right?"
"Off to the Races"
תאריכי הופעות

| תאריך> צפון אמריקה | עיר> צפון אמריקה | מדינה> צפון אמריקה | מיקום> צפון אמריקה | נוכחות> צפון אמריקה | הכנסות> צפון אמריקה |
| --- | --- | --- | --- | --- | --- |
| 7 במאי 2015 | דה וודלנדס | ארצות הברית | Cynthia Woods Mitchell Pavilion | — | — |
| 12 במאי 2015 | מוריסון | ארצות הברית | Red Rocks Amphitheatre | — | — |
| 14 במאי 2015 | פיניקס | ארצות הברית | Ak-Chin Pavilion | — | — |
| 16 במאי 2015 | צ'ולה ויסטה | ארצות הברית | Mattress Firm Amphitheatre | — | — |
| 18 במאי 2015 | לוס אנג'לס | ארצות הברית | הוליווד בול | — | — |
| 20 במאי 2015 | מאונטיין ויו | ארצות הברית | Shoreline Amphitheatre | — | — |
| 22 במאי 2015 | רידג'פילד | ארצות הברית | Sunlight Supply Amphitheater | — | — |
| 24 במאי 2015 | ג'ורג' | ארצות הברית | The Gorge Amphitheatre | — | — |
| 28 במאי 2015 | נובלסוויל | ארצות הברית | Ruoff Home Mortgage Music Center | — | — |
| 30 במאי 2015 | טינלי פארק | ארצות הברית | Hollywood Casino Amphitheatre | — | — |
| 31 במאי 2015 | קלארקסטון | ארצות הברית | DTE Energy Music Theatre | 14,566 / 14,566 | $554,080 |
| 3 ביוני 2015 | טורונטו | קנדה | Budweiser Stage | — | — |
| 4 ביוני 2015 | מונטריאול | קנדה | סנטר בל | 11,329 / 11,329 | $641,804 |
| 6 ביוני 2015 | אטלנטיק סיטי | ארצות הברית | Borgata Event Center | — | — |
| 7 ביוני 2015 | ניו יורק | ארצות הברית | Randall's Island Park | — | — |
| 9 ביוני 2015 | מנספילד | ארצות הברית | Xfinity Center | — | — |
| 11 ביוני 2015 | בריסטו | ארצות הברית | Jiffy Lube Live | — | — |
| 13 ביוני 2015 | שארלוט | ארצות הברית | PNC Music Pavilion | — | — |
| 14 ביוני 2015 | אטלנטה | ארצות הברית | Cellairis Amphitheatre at Lakewood | — | — |
| 16 ביוני 2015 | וסט פאלם ביץ' | ארצות הברית | Coral Sky Amphitheatre | — | — |
| סך הכול | סך הכול | סך הכול | סך הכול | 25,895 / 25,895 | +$6,000,000 |
Caution World Tour

Caution World Tour הוא סיבוב ההופעות האחד עשר של הזמרת-יוצרת האמריקאית מריה קארי, אשר התקיים בצפון אמריקה ואירופה. סיבוב ההופעות כלל בתוכו כ-34 הופעות בסך הכול, והוא החל ב-27 בפברואר 2019 והסתיים ב-31 באוגוסט 2019.
סיבוב הופעות זה נועד לקדם את אלבומה ה-13 של קארי, Caution.
רקע

באמצע נובמבר 2018, הוציאה מריה קארי את אלבומה ה-13 Caution, עליו נתמך סיבוב ההופעות. על סיבוב ההופעות הכריזה קארי לראשונה באינסטגרם ובשאר הרשתות החברתיות שלה, תוך שהיא פרסמה את כל תאריכי ההופעות שיכללו בו.
רצף ההופעות "The Butterfly Returns", אליו יצאה קארי ב-5 ביולי 2018, הסתיים בסמוך לתחילת סיבוב ההופעות הזה.
רשימת השירים

להלן רשימת השירים אותם שרה קארי בהופעה שהתקיימה ב-6 באפריל 2019:
"A No No"
"Dreamlover"
"You Don't Know What to Do / Emotions"
"Anytime You Need a Friend"
"Can't Take That Away (Mariah's Theme)"
"Fantasy"
"Always Be My Baby"
"Caution"
"GTFO"
"Stay Long Love You"
"My All"
"Love Takes Time"
"Never Too Far" / "Last Night a DJ Saved My Life" / "Loverboy" / "Didn't Mean to Turn You On"
"Heartbreaker"
"Touch My Body"
"We Belong Together"
"Hero"